《礲岩》
宋代·林岊

尝闻仙人渡海术，授以尺杖如飞龙。
凭虚闭目不敢瞬，波涛汹飞喧天风。
兹岩山窟飞海岸，进扫一涧声何雄。
瞑行千步水入耳，明探万壑云生胸。
嵚崖滴乳芝玉脆，剜穴喷泉水莲腮红。
神仙缥缈在何许，心平意定天为通。
此行况复匪游戏，出门借问春耕农。

作者简介：林岊，字仲山，号苍林子，福州沙堤人，林慎思十二世孙。少颖悟勤奋好学。六岁诵诗书，八岁通九经，九岁赴京，中奇童科。宋孝宗淳熙十三年(1186)中解元。淳熙十四年王容榜进士。两应宏词。京镗丞相以其连中三大科，特授福州睦宗院教授。宝庆三年(1227)，知汀州军州事兼管内劝农。在汀州创书院二所，与六邑士讲订诗书，邑学皆有祠祀之。后改知漳州，再知邕州，奏准桂、越接壤互市通商、抚边安民。荐谢升卿至安南。林岊以奇童科显，连中三大科，官至太常少卿。德足以善政化民，才足以理烦治剧。著有《毛诗讲义》传世。